Calvi

Calvi hè una cumuna è una cità di u dipartimentu di a Corsica suprana. Geografia Storia Lingua A lingua ch'elli parlanu i Calvesi hè una forma di corsu, nata da l'imbulichimi di u latinu, u tuscanu, u genuvese è e varie parlate di a vicina Balagna. Monumenti Oratoriu Sant Antone Abbate L'Oratoriu Sant Antone Abbate hè a cappella di a cunfraternita. S'è a cunfraternita Sant Antone Abbate hè nata versi a midità di u XIVmu seculu, a so casazza hè stata fatta à l'entre di u XVImu seculu. Oghje cum'è nanzu, l'oratoriu, chì hè sempre cunsacratu, hè adupratu da i cunfratelli di Sant Antone pà e so ceremonie è e so riunione (uffizi di i morti, messe, festa patrunale, uffiziu di e Tenebre, Simana Santa, ecc.). Sicura chì, cum'è parechje ghjesge, a cunfraternita vole apre e so porte à e manifestazione culturale. Quelli chì entranu inde l'oratoriu di Calvi saranu maravigliati da i trè affreschi fatti inde l'anni 1510 è 1513, da un tritticu chì raprisente una crucifissione è a Beata Nunziata, un Cristu in croce di a fine di u XVIImu seculu sempre adupratu oghje pà e prucissiò di a Simana Santa, una statua di Sant Antone Abbate (XVmu s.) è un'antra di u listessu santu fatta in 2006 da Toni Casalonga. Ci vole à sapè chì a cunfraternita Sant Antone di Calvi hè una di e più attive è dinamiche di Corsica: un travagliu maiò nant'à a tradizione hè statu fattu da vint'anni in quà pà fà rinvivisce i canti, l'usi, u lessicu, l'uffizi è e prucissiò. A cunfraternita hè dinò assai impignata inde a sparghjera di a liturgia in lingua nustrale è à u missale rumanu in lingua corsa chì hà da esce da quì à pocu, ci anu participatu assai i cunfratelli di Sant Antone di Calvi. Merri Citazione Calvi hè stata mintuvata qualchì volta in a litteratura è u cantu corsu. Per esempiu: in u pruverbiu: Sfida ti di a lingua cortinese è di a penna calvese. ò "Un cerde mai una penna calvese" Referenze Saravelli-Retali, F. A vita in Corsica à traversu pruverbii è detti, 1976, Don Bosco. Da vede dinò Aeruportu di Calvi Santa Catalina Ligami